ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১৪৫ কোটি ৪৪ লক্ষেরও বেশি ডোজ দেওয়া হয়েছে
গত ২৪ ঘণ্টায় ২৫ লক্ষের বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৭ শতাংশ
গত ২৪ ঘণ্টায় নতুন করে সংক্রমিত হয়েছেন ২৭ হাজার ৫৫৩ জন
ভারতে সক্রিয় সংক্রমিতের সংখ্যা ১ লক্ষ ২২ হাজার ৮০১
সাপ্তাহিক সংক্রমিতের হার ১.৩৫ শতাংশ
নতুনদিল্লি, ২রা জানুয়ারি, ২০২২
দেশে এ পর্যন্ত ১,৪৫,৪৪,১৩,০০৫ টি টিকার ডোজ দেওয়া হয়েছে। গতকাল টিকা দেওয়া হয়েছে ২৫,৭৫,২২৫ জনকে।
স্বাস্থ্যকর্মীদের মধ্যে ১,০৩,৮৮,০২৩ জন টিকার প্রথম ডোজ এবং ৯৭,১৬,৪৩৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৮৫,৮৩৩ জন প্রথম ডোজ এবং ১,৬৯,০৫,৪৪২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫০,০৫,৩৭,৪৮৩ জন এবং দ্বিতীয় ডোজ পেয়েছেন ৩৩,৫২,৩১,২২১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৪৭,৫৬,০৯৩ জন। আর দ্বিতীয় ডোজ পেয়েছেন ১৫,১৩,৫৩,০৩৪ জন। যাঁদের বয়স ৬০-এর ওপরে তাঁদের মধ্যে ১২,১৫,৩৬,৪৯৬ জন প্রথম ডোজ এবং ৯,৫৬,০২,৯৪৫ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৯ হাজার ২৪৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪২ লক্ষ ৮৪হাজার ৫৬১ জন সুস্থ হয়ে উঠেছেন। জাতীয় আরোগ্য লাভের হার ৯৮.২৭ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২৭হাজার ৫৫৩ জন। গত ১৮৮ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ২২ হাজার ৮০১ জন চিকিৎসাধীন। দেশে মোট সংক্রমিতের মাত্র ০.৩৫ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১০ লক্ষ ৮২ হাজার ৩৭৬টি নমুনা পরীক্ষা করা হয়েছে। এ পর্যন্ত দেশে ৬৮ কোটি ৭১হাজার ৪৮৬টি নমুনা পরীক্ষা করা হয়েছে।
দেশ জুড়ে নমুনা পরীক্ষা বৃদ্ধি পাচ্ছে। বর্তমানে সাপ্তাহিক সংক্রমণের হার ১.৩৫ শতাংশ এবং দৈনিক সংক্রমণের হার ২.৫৫ শতাংশ।
CG/CB/SFS
(Visitor Counter : 118
অর্থমন্ত্রক
জমি থেকে উৎপাদনশীলতা বাড়ানোর পরিবর্তে সেচ-নির্ভর উৎপাদনশীলতা বাড়ানোর ওপর জাতীয় স্তরে গুরুত্ব দিতে হবে; ক্ষুদ্র কৃষি সেচ ব্যবস্থায় বিশেষ নজর
নয়াদিল্লি, ০৪ জুলাই, ২০১৯
অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০১৮-১৯ – এর অর্থনৈতিক সমীক্ষা পেশ করেছেন। এবারের সমীক্ষায় জাতীয় স্তরে জমি থেকে উৎপাদনশীলতা বাড়ানোর পরিবর্তে সেচ-নির্ভর উৎপাদনশীলতা বাড়ানোর ওপর গুরুত্ব দেওয়ার কথা বলা হয়েছে। জলের সুদক্ষ ব্যবহার বাড়াতে কৃষক সমাজকে উৎসাহিত করতে উপযুক্ত নীতি-কৌশল গ্রহণে জাতীয় স্তরের অগ্রাধিকারের কথা সমীক্ষায় উল্লেখ রয়েছে। আরও বলা হয়েছে যে, জলের সুদক্ষ ব্যবহার আরও বাড়াতে ক্ষুদ্র সেচ ব্যবস্থার ওপর অধিকতর গুরুত্ব দেওয়া প্রয়োজন। জলের সুদক্ষ ব্যবহার ও জলসম্পদের উন্নয়ন সম্পর্কিত সমগ্র এশিয়া জুড়ে ২০১৬-র যে প্রতিবেদন প্রকাশিত হয়েছে, তাতে বলা হয়েছে ভারতে ভূগর্ভ থেকে তোলা প্রায় ৮৯ শতাংশ জল সেচের কাজে লাগানো হয়। এ বিষয়ে গভীর উদ্বেগ প্রকাশ করে প্রতিবেদনে বলা হয়েছে যে, ভারতে এই প্রবণতা যদি বজায় থাকে, তা হলে ভূগর্ভস্থ জলস্তর আরও হ্রাস পাবে। দেশে ভিন্ন ভিন্ন ফসল উৎপাদনে জলের ব্যবহার ভিন্নতর। তবে, ফসল উৎপাদনের ক্ষেত্রে জলের ব্যবহার কমাতে ন্যূনতম সহায়ক মূল্য, উচ্চ হারে বিদ্যুৎ খরচে ভর্তুকি, সারে ভর্তুকি প্রভৃতির উদ্যোগ ফসলের উৎপাদনশীলতায় গুরুত্বপূর্ণ ভূমিকা পালন করেছে। সমীক্ষায় বলা হয়েছে যে, কৃষিকাজ ও খাদ্য উৎপাদন ক্ষেত্রে বিপুল সংখ্যক মানুষ যুক্ত থাকলেও দেশে সার্বিক অগ্রগতিতে এই ক্ষেত্রটির অবদান হ্রাস পেয়েছে। তথাপি, সমীক্ষায় দেশের খাদ্য নিরাপত্তার ক্ষেত্রে কৃষিকাজকে অত্যন্ত গুরুত্বপূর্ণ বলে উল্লেখ করা হয়েছে। মাটির উর্বরশীলতা বাড়াতে জৈব চাষাবাদ এবং চিরাচরিত কৃষি প্রযুক্তির ব্যবহার বাড়ানোর কথা সমীক্ষায় উল্লেখ রয়েছে। সমীক্ষায় পোকামাকড় নিধনে রাসায়নিকের ব্যবহার কমানোর কথা বলা হয়েছে এবং গুরুত্ব দেওয়া হয়েছে এক অভিন্ন কৃষি পদ্ধতির প্রয়োগ বাড়ানোর ওপর, যা হবে পরিবেশ-বান্ধব এবং জল সাশ্রয়ী।
দেশে এক নিরাপদ ও নিশ্চিত খাদ্য সংস্থানের ভবিষ্যৎ গড়ে তুলতে সবুজ বিপ্লবের আদর্শ থেকে অনুপ্রাণিত হয়ে উৎপাদনশীলতা বাড়াতে স্থায়ীভাবে দূষণহীন পরিবেশ-বান্ধব পদ্ধতি গ্রহণের কথা বলা হয়েছে। সমীক্ষায় বলা হয়েছে যে, মহিলারা ফসল উৎপাদন, গবাদি পশু পালন, উদ্যান পালন, কৃষি জমিতে ফসল তোলা পরবর্তী বিভিন্ন কাজ, সামাজিক বনসৃজন এবং মৎস্যচাষ সহ কৃষির সঙ্গে যুক্ত বিভিন্ন ক্ষেত্রে গুরুত্বপূর্ণ ভূমিকা পালন করে থাকেন। পরিসংখ্যানে জানানো হয়েছে যে, কৃষিকাজে মহিলাদের অংশগ্রহণ ২০০৫-৬ – এ ১১.৭ শতাংশ থেকে বেড়ে ২০১৫-১৬’তে ১৩.৯ শতাংশ হয়েছে। সমীক্ষায় কৃষি সেচ ব্যবস্থায় উন্নত পদ্ধতি গ্রহণের পাশাপাশি, আধুনিক প্রযুক্তির ব্যবহার বাড়িয়ে সেচ-নির্ভর উৎপাদনশীলতায় বৃদ্ধির কথা বলা হয়েছে। কৃষি ক্ষেত্রে ক্ষুদ্র ও প্রান্তিক কৃষকদের প্রয়োজনীয়তার বিষয়গুলিকে গুরুত্ব দিয়ে কৃষি খাতে ঋণ সহায়তার সংস্থানের প্রস্তাবও সমীক্ষায় রয়েছে।
CG/BD/SB
(Visitor Counter : 468
কেন্দ্রীয়মন্ত্রিসভা
ভারত ও ব্রাজিলের মধ্যে তেল ও প্রাকৃতিক গ্যাস ক্ষেত্রে সহযোগিতার লক্ষ্যে মউ স্বাক্ষরের প্রস্তাবে মন্ত্রিসভার সায়
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে তেল ও প্রাকৃতিক গ্যাস ক্ষেত্রে সহযোগিতার লক্ষ্যে সমঝোতাপত্র স্বাক্ষরের প্রস্তাব অনুমোদিত হয়েছে।
এই মউ স্বাক্ষরের ফলে দুই দেশের মধ্যে তেল ও প্রাকৃতিক গ্যাস ক্ষেত্রে সহযোগিতা বৃদ্ধি পাবে। উভয় দেশই তেল ও প্রাকৃতিক গ্যাসের অনুসন্ধান তথা উত্তোলনের কাজেও পারস্পরিক সহায়তা করবে, গবেষণা ও উন্নয়নমূলক কাজে অংশীদার হবে এবং ব্রাজিল ও ভারত সহ অন্য দেশগুলিতে তরলীকৃত প্রাকৃতিক গ্যাসের  অনুসন্ধানে একযোগে কাজ করবে বলে স্হির হয়েছে। এছাড়াও তেল ভিত্তিক শক্তি উৎপাদন ও পরিবেশগত বিষয়গুলির পাশাপাশি শক্তিক্ষেত্রে দক্ষতা অর্জন, শক্তি সাশ্রয়, শক্তিক্ষেত্রে গবেষণা ও উন্নয়ন সহ আঞ্চলিক শক্তি পরিকাঠামো নেটওয়ার্কের সম্প্রসারণের মতো বিষয়গুলিতে সহযোগিতার কথা সমঝোতাপত্রে উল্লেখ রয়েছে।
CG/ BD /NS
(Visitor Counter : 62
প্রধানমন্ত্রীরদপ্তর
প্রধানমন্ত্রী মার্কিন যুক্তরাষ্ট্রের উপরাষ্ট্রপতি কমলা হ্যারিসের সঙ্গে কথা বলেছেন
নয়াদিল্লী, ৩ জুন, ২০২১
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের উপরাষ্ট্রপতি কমলা হ্যারিসের সঙ্গে টেলিফোনে কথা বলেছেন।
উপরাষ্ট্রপতি হ্যারিস প্রধানমন্ত্রীকে মার্কিন যুক্তরাষ্ট্রের ভারত সহ অন্যান্য দেশের কোভিড-১৯ টিকা বন্টনের বিষয় নিয়ে পরিকল্পনার কথা জানিয়েছেন, যা মার্কিন যুক্তরাষ্ট্রের আন্তর্জাতিক টিকা বন্টন কৌশলের অঙ্গ।
মার্কিন যুক্তরাষ্ট্রের এই সিদ্ধান্ত এবং সম্প্রতি মার্কিন সরকার, ব্যবসায়িক প্রতিষ্ঠান এবং সেদেশে বসবাসরত ভারতীয় বিশেষজ্ঞদের যে সহায়তা ও সহমর্মিতা ভারত পেয়েছে তার জন্য শ্রী মোদী মার্কিন উপরাষ্ট্রপতিকে ধন্যবাদ জানিয়েছেন।
টিকা প্রস্তুত সহ ভারত ও মার্কিন যুক্তরাষ্ট্রের মধ্যে স্বাস্থ্য সংক্রান্ত সরঞ্জামের সরবরাহ শৃঙ্খলকে দৃঢ় করার উদ্যোগ নিয়ে উভয় নেতা আলোচনা করেছেন। তাঁরা ভারত-মার্কিন অংশীদারিত্ব এবং করোনার বিরুদ্ধে দীর্ঘমেয়াদী স্বাস্থ্য ব্যবস্থার জন্য কোয়াড টিকা উদ্যোগের সম্ভাবনা নিয়ে আলাপ-আলোচনা করেছেন।
বিশ্বজুডে় স্বাস্থ্য পরিস্থিতি স্বাভাবিক হলে যত শীঘ্র সম্ভব উপরাষ্ট্রপতি হ্যারিসকে ভারতে আমন্ত্রণের সুযোগ তিনি পাবেন বলে প্রধানমন্ত্রী আশাপ্রকাশ করেছেন।
CG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৪০.৪৭ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৬.৪৯ কোটি টিকার ডোজ রয়েছে
নতুন দিল্লি, ১৫ ডিসেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার চলতি বছরের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৫ ডিসেম্বর পর্যন্ত ১৪০.৪৭ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৪৯ লক্ষ  টিকার ডোজ রয়েছে।
CG/SB
(Visitor Counter : 102
শ্রমওকর্মসংস্থানমন্ত্রক
সরকার উৎপাদন ক্ষেত্র, খনি ক্ষেত্র এবং পরিষেবা ক্ষেত্রের জন্য একটি খসড়া মডেল প্রকাশ করেছে। এ বিষয়ে অংশীদারদের কাছ থেকে ৩০ দিনের মধ্যে পরামর্শ বা আপত্তির আহ্বান জানানো হয়েছে
নতুন দিল্লি, ০২ জানুয়ারি, ২০২০
কেন্দ্রীয় সরকার শিল্প সংযোগ আইনের ২৯ ধারা অনুসারে উৎপাদন ক্ষেত্র, খনি ক্ষেত্র এবং পরিষেবা ক্ষেত্রের জন্য একটি খসড়া মডেল প্রকাশ করেছে। এ বিষয়ে অফিশিয়াল গেজেট প্রকাশ করা হয়েছে। এই মডেলের বিষয়গুলি নিয়ে মতামত এবং আপত্তির ব্যাপারে অংশীদারদের কাছ থেকে পরামর্শ চাওয়া হয়েছে। আগামী ৩০ দিনের মধ্যে সেই পরামর্শ বা আপত্তি জানাতে হবে। পরিষেবা ক্ষেত্রের প্রয়োজনীয়তার কথা বিবেচনায় রেখে এই প্রথম একটি পৃথক মডেল প্রস্তুত করা হয়েছে।
নতুন এই মডেলের বৈশিষ্ট্যগুলি হচ্ছে-
১) যেখানে কোন নিয়োগকর্তা তার শিল্প স্থাপন বা উদ্যোগের সাথে সম্পর্কিত বিষয়গুলি নিয়ে কেন্দ্রীয় সরকারের মডেল অনুযায়ী প্রয়োগ করবেন তখন তা প্রত্যয়িত নির্দেশ হিসেবেই গণ্য হবে।
২) শিল্প সংস্থার ক্ষেত্রে গৃহীত মডেলের নির্দেশগুলি সমস্ত শিল্প ক্ষেত্রের জন্য সর্বত্র প্রযোজ্য হবে।
৩) ক্ষেত্র অনুযায়ী প্রয়োজনীয়তার কথা বিবেচনা করে তিনটি মডেলের ক্ষেত্রেই সমতা বজায় রাখা হয়েছে।
৪) তথ্যপ্রযুক্তির ব্যবহার করে তিনটি মডেলের জন্য গৃহীত নির্দেশগুলি নিয়োগকর্তাদের উৎসাহিত করবে।
৫) বাড়ি থেকে কাজ বা ওয়ার্ক ফ্রম হোম এই ধারণাটিও নতুন মডেলে বিধিবদ্ধ করা হয়েছে।
৬) নতুন এই মডেলের পরিষেবা ক্ষেত্রে বিশেষত তথ্যপ্রযুক্তি ক্ষেত্রে কাজের সময় সীমা নিয়োগকর্তা ও কর্মীর মধ্যে নিয়োগ সংক্রান্ত চুক্তি মেনে হবে।
৭) ১২ মাসের মধ্যে কোন শ্রমিক যদি তিন বা ততোধিক বার দুর্ব্যবহারের জন্য দোষী সাব্যস্ত হন সেক্ষেত্রে অনুশাসনের বিষয়ে নির্দিষ্টভাবে সংজ্ঞায়িত করা হয়েছে।
৮) খনি ক্ষেত্রে কর্মরত শ্রমিকদের জন্য রেল ভ্রমণের সুবিধা বৃদ্ধি করা হয়েছে। বর্তমানে কেবলমাত্র কয়লা খনিতে কর্মরত শ্রমিকরা এটি গ্রহণ করছে।
কেন্দ্রীয় শ্রম ও কর্মসংস্থান মন্ত্রকের রাষ্ট্রমন্ত্রী শ্রী সন্তোষ কুমার গাংগোয়ার বলেছেন, এই মডেলের স্থায়ী নির্দেশগুলি দেশের শিল্প সম্প্রীতির পথ সুগম করবে। এর পাশাপাশি পরিষেবা ক্ষেত্রে সৌহার্দ্যপূর্ণ কাজের ধারা বজায় থাকবে।
শিল্পওবাণিজ্যমন্ত্রক
দেশে জুন মাসের পাইকারি মূল্য সূচক
নয়াদিল্লি, ১৪ জুলাই, ২০২০
কেন্দ্রীয় শিল্প ও অভ্যন্তরীণ বাণিজ্য প্রসার দপ্তরের অর্থনৈতিক উপদেষ্টার কার্যালয় থেকে জুন মাসের পাইকারি মূল্য সূচক  এবং এপ্রিল মাসের সূচক  প্রকাশ করা হয়েছে। উল্লেখ করা যেতে পারে, দেশের নির্দিষ্ট কয়েকটি উৎপাদন ইউনিট এবং প্রতিষ্ঠানের কাছ থেকে প্রাপ্ত তথ্য একত্রিত করে প্রতি মাসের ১৪ তারিখ  পাইকারি মূল্য সূচক প্রকাশ করা হয়ে থাকে।
মাসিক পাইকারি মূল্য সূচকের ওপর ভিত্তি করে জুন মাসে মুদ্রাস্ফীতি গত বছরের ঐ একই মাসের তুলনায় ১.৮১ শতাংশ হ্রাস পেয়েছে। গত বছরের জুন মাসে পাইকারি মূল্য সূচকের মুদ্রাস্ফীতির হার ছিল ২.০২ শতাংশ।
প্রাথমিক দ্রব্য সামগ্রীগুলির সূচক জুন মাসে ১৩৯.৩ পয়েন্ট বেড়ে হয়েছে ২.২৮ শতাংশ। মূলত অশোধিত পেট্রোলিয়াম ও প্রাকৃতিক গ্যাস, খাদ্য সামগ্রী এবং খাদ্য বহির্ভূত অন্যান্য সামগ্রীর দাম বৃদ্ধি পাওয়ায় সূচকে এই বৃদ্ধি। একইভাবে, জ্বালানি ও শক্তি ক্ষেত্রে জুন মাসের সূচক পূর্ববর্তী মাসের তুলনায় ৫.৫০ শতাংশ বেড়ে হয়েছে ৮৮.৩ পয়েন্ট। প্রধাণত, খনিজ তেলের দাম বৃদ্ধি পাওয়ায় সূচক ঊর্ধ্বমুখী হয়েছে। তবে, কয়লা ও বিদ্যুতের মূল্য অপরিবর্তিত রয়েছে।
উৎপাদিত সামগ্রীর সূচক জুন মাসে পূর্ববর্তী মাসের তুলনায় ০.৪২ শতাংশ বেড়ে ১১৮.৬ হয়েছে। প্রধাণত, খাদ্য সামগ্রী, রাসায়নিক পদার্থ, ফার্মাসিউটিকাল, রাবার, প্লাস্টিক, ধাতুহীন খনিজ পদার্থ প্রভৃতির দাম বৃদ্ধি পাওয়ায় সূচক বেড়েছে। তবে, পানীয় সামগ্রী, তামাক, বস্ত্র, চর্মজাত সামগ্রী, কাগজ প্রভৃতির দাম জুন মাসে কমেছে।
২০১১-১২’কে ১০০ হিসাবে ভিত্তি করে সমস্ত পণ্য সামগ্রীর এপ্রিল মাসের পাইকারি মূল্য সূচক দাঁড়িয়েছে ১১৯.২ পয়েন্টে। একইভাবে, মুদ্রাস্ফীতির হার গত বছরের ঐ একই মাসের তুলনায় ১.৫৭ শতাংশ হ্রাস পেয়েছে।
(CG/BD/SB
অর্থমন্ত্রক
অ্যালকোহল-ভিত্তিক হ্যান্ড স্যানিটাইজারের ওপর জিএসটি হার জারি সম্পর্কে স্পষ্টীকরণ
নয়াদিল্লি, ১৫ জুলাই, ২০২০
এক শ্রেণীর সংবাদ মাধ্যমে অ্যালকোহল-ভিত্তিক হ্যান্ড স্যানিটাইজারের ওপর জিএসটি হার সম্পর্কে খবর প্রকাশিত হয়েছে।
উল্লেখ করা প্রয়োজন, হ্যান্ড স্যানিটাইজারের ওপর ১৮ শতাংশ হারে জিএসটি কার্যকর হয়। সাবান, অ্যান্টি ব্যাকটেরিয়াল তরল, ডেটল ইত্যাদি স্যানিটাইজারগুলি জীবণু নাশক হিসাবে কাজ করে, তাই এ ধরনের সমস্ত জীবাণু নাশক উপাদানের ওপর ১৮ শতাংশ হারে জিএসটি কার্যকর হয়। বিভিন্ন সামগ্রীর ওপর জিএসটি হার কার্যকর করার বিষয়ে জিএসটি কাউন্সিল সিদ্ধান্ত নেয়। কেন্দ্রীয় সরকার ও রাজ্য সরকারগুলির পারস্পরিক সহমতের ভিত্তিতে যে কোনও সামগ্রীর ওপর জিএসটি হার আরোপের বিষয়ে সিদ্ধান্ত হয়।
মন্ত্রকের পক্ষ থেকে আরও স্পষ্ট করে বলা হচ্ছে যে, হ্যান্ড স্যানিটাইজার তৈরির উপকরণটির মধ্যে রয়েছে – রাসায়নিক প্যাকিং মেটেরিয়াল এবং অন্যান্য ইনপুট পরিষেবা। এগুলির ক্ষেত্রেও ১৮ শতাংশ হারে জিএসটি কার্যকর হয়। তাই, স্যানিটাইজার ও অনুরূপ সামগ্রীর ওপর জিএসটি হার কমানো হলে, তা প্রচলিত মাশুল কাঠামোর পরিপন্থী হয় এবং আমদানিকারকদের সুবিধার দিক থেকে দেশীয় উৎপাদকরা ক্ষতির সম্মুখীন হয়ে থাকেন। জিএসটি হার কম করা হলে তা একদিকে যেমন আমদানিতে সহায়ক। অন্যদিকে, তেমনই সংশ্লিষ্ট পণ্যের দামও কমে যায়। তাই, শুল্ক কাঠামো ক্ষেত্রে এ ধরনের নীতি আত্মনির্ভর ভারত গঠনের পরিপন্থী। এমনকি, প্রচলিত শুল্ক কাঠামো পরিপন্থী ব্যবস্থার ফলে দেশীয় উৎপাদন ক্ষেত্র ক্ষতির সম্মুখীন হয়ে থাকে। স্বাভাবিকভাবেই, দেশীয় উৎপাদন ক্ষেত্র কম জিএসটি হারের দরূন ক্ষতিগ্রস্ত হলে তার বিরূপ প্রভাব গ্রাহকদের ওপরও পড়ে।
(CG/BD/SB
স্বাস্থ্যওপরিবারকল্যাণমন্ত্রক
চিকিৎসা সংক্রান্ত উপকরণগুলির জন্য নিয়ন্ত্রণমূলক ব্যবস্থা
নয়াদিল্লি, ২৯ নভেম্বর, ২০১৯
সেন্ট্রাল ড্রাগ্স স্ট্যান্ডার্ড কন্ট্রোল অর্গানাইজেশন ১৯৪০ সালের ড্রাগ্স অ্যান্ড কসমেটিক্স আইন এবং ২০১৭-র মেডিকেল ডিভাইসেস রুল-এর বিভিন্ন ধারার আওতায় নথিভুক্ত চিকিৎসা সংক্রান্ত উপকরণগুলির গুণমান, নিরাপত্তা ও তাদের কার্যকরিতা নিয়ন্ত্রণ করা হয়। স্বাস্থ্য ও পরিবারকল্যাণ মন্ত্রক পাঁচটি গবেষণাগারের সাহায্যে এ ধরনের চিকিৎসা উপকরণগুলির কার্যকরিতা যাচাই করে দেখে থাকে। এছাড়াও, সেন্ট্রাল ড্রাগ্স স্ট্যান্ডার্ড কন্ট্রোল অর্গানাইজেশন উৎপাদকদের পক্ষ থেকে চিকিৎসা উপকরণগুলির কার্যকরিতা ও গুণমান যাচাইয়ের জন্য স্বীকৃত চারটি পরীক্ষাগারের সাহায্য নেয়। ভারতীয় মান ব্যুরোর পক্ষ থেকেও চিকিৎসা সাজসরঞ্জামের গুণমান যাচাই করা হয়ে থাকে।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/BD/DM
(Visitor Counter : 59
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য / কেন্দ্রশাসিত অঞ্চলগুলিকে ৫২ কোটি ৪০ লক্ষেরও বেশি কোভিড টিকার ডোজ সরবরাহ
রাজ্য / কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ২ কোটি ৩৩ লক্ষেরও বেশি ডোজ রয়েছে
নয়াদিল্লি, ৯ আগস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য / কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য / কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য / কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য / কেন্দ্রশাসিত অঞ্চলগুলিকে এখনও পর্যন্ত ৫২ কোটি ৪০ লক্ষ ৬০ হাজার ৮৯০টি টিকার ডোজ সরবরাহ করা হয়েছে। এছাড়াও, ৮ লক্ষ ৩৯ হাজার ৭৮০টি ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৫০ কোটি ৫১ লক্ষ ২৯ হাজার ২৫২টি টিকার ডোজ ব্যবহৃত হয়েছে। এমনকি, রাজ্য / কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ২ কোটি ৩৩ লক্ষ ৫৫ হাজার ৮৯০টি টিকার ডোজ হাতে রয়েছে।
CG/BD/DM/
(Visitor Counter : 136
প্রধানমন্ত্রীরদপ্তর
চন্দ্রযান-৩ নিয়ে বিশ্ব নেতৃবর্গকে তাঁদের অভিনন্দনবার্তার জন্য ধন্যবাদ জানিয়েছেন প্রধানমন্ত্রী
নতুন দিল্লি ২৪ আগস্ট ২০২৩
চাঁদের বুকে চন্দ্রযান-৩-র সফল অবতরণে অনেক বিশ্বনেতা ভারতকে অভিনন্দন জানিয়েছেন। প্রধানমন্ত্রী শ্রী নরেন্দ্র মোদী অভিনন্দনবার্তার উত্তরে এক্স-এ তাঁদের ধন্যবাদ জানিয়েছেন।
ভুটানের প্রধানমন্ত্রীর শুভেচ্ছাবার্তার উত্তরে প্রধানমন্ত্রী বলেছেন-
@PMBhutan লোটে শেরিং চন্দ্রযান-৩ নিয়ে আপনার অভিনন্দনবার্তার জন্য ধন্যবাদ। ভারতের মহাকাশ কার্যক্রম বিশ্বের আরও অধিক উন্নতি সাধনে সম্ভাব্য সব রকম সাহায্য করবে।
মালদ্বীপের রাষ্ট্রপতির অভিনন্দনবার্তার প্রত্যুত্তরে প্রধানমন্ত্রী বলেছেন, রাষ্ট্রপতি@ibusolih আপনার অভিনন্দনবার্তার জন্য কৃতজ্ঞতা জানাই।
নেপালের প্রধানমন্ত্রীর বার্তার উত্তরে শ্রী নরেন্দ্র মোদী বলেছেন,
@cmprachanda আপনার অভিনন্দনবার্তার জন্য ধন্যবাদ জানাচ্ছি।
নরওয়ের প্রধানমন্ত্রীকে শ্রী নরেন্দ্র মোদী বলেছেন,
অবশ্যই, প্রধানমন্ত্রী@jonasgahrstore । ধরিত্রীর জন্য আজ এক ঐতিহাসিক দিন।
মান্যবর শ্রী শেখ মহম্মদ বিন রসিদ আল মকতুম-কে শ্রী নরেন্দ্র মোদী বলেছেন, ধন্যবাদ@HHShkMohd। ভারতের সাফল্য ১৪০ কোটি ভারতবাসীর সংকল্প, দক্ষতা এবং শক্তিতে উজ্জীবিত।
জামাইকার প্রধানমন্ত্রীর বার্তার উত্তরে শ্রী নরেন্দ্র মোদী বলেছেন,
প্রধানমন্ত্রী@AndrewHolnessJM আপনার অভিনন্দনবার্তার জন্য ধন্যবাদ।
মাদাগাস্কারের রাষ্ট্রপতির বার্তার উত্তরে শ্রী নরেন্দ্র মোদী বলেছেন,
রাষ্ট্রপতি@SE_Rajoelina আপনার অসাধারণ শব্দবন্ধের জন্য কৃতজ্ঞতা জানাই।
মহাকাশে ভারতের পদচারণ আগামীদিনে প্রকৃতই মানবতার কল্যাণ সাধনে কাজ করবে।
স্পেনের প্রধানমন্ত্রীর বার্তার উত্তরে শ্রী নরেন্দ্র মোদী বলেছেন,
অবশ্যই, বিজ্ঞানের শক্তিতে ভর করে ভারত সকলের উন্নত ভবিষ্যতের লক্ষ্যে কাজ করছে। @sanchezcastejon আপনার অভিনন্দনবার্তার জন্য ধন্যবাদ জানাই।
ইউরোপীয় ইউনিয়ন কমিশনের প্রেসিডেন্টের বার্তার উত্তরে শ্রী নরেন্দ্র মোদী বলেছেন, @vonderleyen আপনার মনোগ্রাহী বার্তার জন্য ধন্যবাদ। ভারত সর্বদাই অনুসন্ধান ও জানার চেষ্টা চালিয়ে যাবে এবং মানবতার উন্নতি সাধনে তা ভাগ করে নেবে।
মান্যবর শেখ মোহাম্মদ বিন জায়েদ আল নাহিয়ান-এর বার্তার উত্তরে প্রধানমন্ত্রী বলেছেন,
মান্যবর শেখ@MohamedBinZayed –কে তাঁর অভিনন্দনবার্তার জন্য ধন্যবাদ। এই মাইলফলক কেবলমাত্র ভারতের গরিমারই পরিচয় নয়, বরং মানব প্রয়াস এবং সহিষ্ণুতার আলোকবর্তিকার সাক্ষ্যবহন করবে। বিজ্ঞান এবং মহাকাশক্ষেত্রে আমাদের এই প্রয়াস আগামীদিনে সকলের উজ্জ্বল ভবিষ্যত গড়ে তুলুক।
আর্মেনিয়ার প্রধানমন্ত্রীর বার্তার উত্তরে শ্রী নরেন্দ্র মোদী বলেছেন, আপনার অভিনন্দনবার্তার জন্য প্রধানমন্ত্রী@NikolPashinyan আপনাকে ধন্যবাদ।
(AC/AB/AG
পেট্রোলিয়ামওপ্রাকৃতিকগ্যাসমন্ত্রক
শ্রী হরদীপ এস পুরী বলেছেন বিশ্ব বাজারে তেলের সর্বোচ্চ মূল্য সত্ত্বেও ২০২২-এর ৬ এপ্রিল থেকে রাষ্ট্রায়ত্ত তেল বিপণন সংস্থাগুলি পেট্রোল ও ডিজেলের দাম বাড়ায়নি
নয়াদিল্লি, ১৫ ডিসেম্বর ২০২২
ভারত তার প্রয়োজনীয় অশোধিত তেলের ৮৫ শতাংশের বেশি আমদানি করে থাকে। সেজন্য দেশের পেট্রোল ও ডিজেলের দামের সঙ্গে আন্তর্জাতিক বাজারে এদের দামের যোগ আছে। পেট্রোল ও ডিজেলের খুচরো মূল্য বিভিন্ন বিষয়ের ওপর নির্ভরশীল যেমন অশোধিত তেলের দাম, এক্সচেঞ্জ রেট, শিপিং চার্জ, অভ্যন্তরীণ মাশুল, তৈল শোধনাগারের লাভ, ডিলার কমিশন, কেন্দ্রীয় কর, রাজ্যের ভ্যাট এবং অন্যান্য উৎপাদন খরচ।
যদিও ২০২০-র নভেম্বর থেকে ২০২২-এর নভেম্বরের মধ্যে ভারতের অশোধিত তেলের গড় দাম বৃদ্ধি পেয়েছে ১০২ শতাংশ , ভারতে পেট্রোল ও ডিজেলের খুচরো দাম এই একই সময়ে বেড়েছে যথাক্রমে ১৮.৯৫ শতাংশ এবং ২৬.৫ শতাংশ। বিশ্ব বাজারে তেলের সর্বোচ্চ মূল্য সত্ত্বেও ২০২২-এর ৬ এপ্রিল থেকে রাষ্ট্রায়ত্ত তেল বিপণন সংস্থাগুলি পেট্রোল ও ডিজেলের দাম বাড়ায়নি। ফলে, ২০২১-২২-এ যেখানে কর-এর আগে লাভের পরিমাণ ছিল ২৮,৩৬০ কোটি টাকা, সেখানে তিনটি রাষ্ট্রায়ত্ত তেল বিপণন সংস্থা – আইওসিএল, বিপিসিএল এবং এইচপিসিএল-এর ২০২২-২৩ অর্থ বছরে অর্থাৎ, চলতি অর্থ বছরে সব মিলিয়ে লোকসান হয়েছে ২৭,২৭৬ কোটি টাকা।
ভারতীয় ক্রেতাদের বিশ্ব বাজারে অশোধিত তেলের দামের বৃদ্ধির থেকে বাঁচাতে কেন্দ্রীয় সরকার দু’বার ২১ নভেম্বর, ২০২১ এবং ২২ মে, ২০২২ কেন্দ্রীয় শুল্ক কমিয়েছে যাতে পেট্রোল এবং ডিজেলের দাম কমেছে যথাক্রমে ১৩ টাকা এবং ১৬ টাকা প্রতি লিটারে। কেন্দ্রীয় শুল্কের এই হ্রাসের ফলে কোনও কোনও রাজ্য / কেন্দ্রশাসিত অঞ্চলও পেট্রোল ও ডিজেলের ওপর তাদের ভ্যাট কমিয়েছে।
লোকসভায় আজ এক প্রশ্নের উত্তরে একথা জানান পেট্রোল ও প্রাকৃতিক গ্যাস মন্ত্রী শ্রী হরদীপ এস পুরী।
PG/AP/DM/
(Visitor Counter : 66
প্রধানমন্ত্রীরদপ্তর
কারওয়ারে নবনির্বিত বিমানবাহী জেটিতে আইএনএস বিক্রান্ত প্রথমবার সফল ভাবে নোঙর করায় প্রধানমন্ত্রীর প্রশংসা
নতুন দিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী কারওয়ারে নবনির্বিত বিমানবাহী জেটিতে আইএনএস বিক্রান্ত প্রথমবার সফল ভাবে নোঙর করায় প্রশংসা করেছেন।
ভারতীয় নৌবাহিনীর এক ট্যুইটের জবাবে প্রধানমন্ত্রী তাঁর ট্যুইটে বলেন:
“এ এক উল্লেখযোগ্য ঘটনা!”
(AC/PM/AS
প্রতিরক্ষামন্ত্রক
প্রতিরক্ষা বাহিনীতে কর্মরত মহিলা
নয়াদিল্লি, ২৮ মার্চ, ২০২২
সশস্ত্র বাহিনীতে মহিলাদের যুদ্ধ ক্ষেত্রে ভূমিকা পালনের বিষয়টি সময়ের সঙ্গে সঙ্গে পরিবর্তিত এবং তা নিয়মিত পর্যালোচনা করা হয়। বর্তমানে ভারতীয় সেনাবাহিনীর ১০টি ভিন্ন ভিন্ন ক্ষেত্রে মহিলাদের নিয়োগ করা হয়। এর মধ্যে রয়েছে – আর্মস্ অ্যান্ড সার্ভিসেস, ইঞ্জিনিয়ার কর্পস্, সিগন্যাল কর্পস্, আর্মি এয়ার ডিফেন্স, আর্মি সার্ভিস কর্পস, আর্মি অর্ডন্যান্স কর্পস্, আর্মি অ্যাভিয়েশন কর্পস্ ইন্টেলিজেন্স কর্পস্ প্রভৃতি।
ভারতীয় বিমান বাহিনীতে বর্তমানে ১৫ জন মহিলা ফাইটার পাইলট রয়েছেন। এই মহিলা ফাইটার পাইলটদের যুদ্ধ ক্ষেত্রে সবধরনের ভূমিকায় দায়িত্ব পালন করতে দেওয়া হচ্ছে। একইভাবে, ভারতীয় নৌ-বাহিনীর বিভিন্ন জাহাজে ২৮ জন মহিলা আধিকারিক রয়েছেন। এই মহিলা আধিকারিকদের হেলিকপ্টারবাহী নৌ-যুদ্ধ জাহাজ/জাহাজগুলিতে যুদ্ধ ক্ষেত্রে ভূমিকা পালনের কাজে মোতায়েন করা হচ্ছে।
রাজ্যসভায় আজ এক লিখিত জবাবে একথা জানিয়ে প্রতিরক্ষা প্রতিমন্ত্রী শ্রী অজয় ভট্ট সেনাবাহিনীর বিভিন্ন শাখায় কর্মরত মহিলাদের পরিসংখ্যান পেশ করেন। এই পরিসংখ্যান পাশে দেওয়া লিঙ্ক থেকে দেখা যেতে পারে - https://pib.gov.in/PressReleasePage.aspx?PRID=1810450
CG/BD/SB
(Visitor Counter : 92
প্রধানমন্ত্রীরদপ্তর
ব্যাঙ্ককে আসিয়ান-ভারত শিখর বৈঠকের ফাঁকে প্রধানমন্ত্রীর একাধিক দ্বিপাক্ষিক বৈঠক
নয়াদিল্লি, ৩ নভেম্বর, ২০১৯
প্রধানমন্ত্রী শ্রী নরেন্দ্র মোদী ব্যাঙ্ককে আসিয়ান-ভারত শিখর বৈঠকের ফাঁকে থাইল্যান্ডের প্রধানমন্ত্রী প্রয়ুৎ চ্যান-ও-চা এবং ইন্দোনেশিয়ার রাষ্ট্রপতি জোকো উইডোডো-র সঙ্গে পৃথক দ্বিপাক্ষিক বৈঠকে মিলিত হন।
প্রধানমন্ত্রী বলেছেন, দুই নেতার সঙ্গেই তাঁর সহযোগিতামূলক সম্পর্ক আরও বাড়ানোর বিভিন্ন পন্থা-পদ্ধতি নিয়ে আলোচনা হয়েছে।
এক ট্যুইটে প্রধানমন্ত্রী বলেছেন, প্রধানমন্ত্রী প্রয়ুৎ চ্যান-ও-চা-এর সঙ্গে ইতিবাচক বৈঠক হয়েছে। ভারত ও থাইল্যান্ডের মধ্যে সহযোগিতা সম্প্রসারণের নানা দিক নিয়ে আমরা কথা বলেছি। থাইল্যান্ড সরকার ও থাইল্যান্ডবাসীর উষ্ণ আতিথেয়তার জন্য আমি সে দেশের প্রধানমন্ত্রীকে ধন্যবাদ জানিয়েছি।
অন্য এক ট্যুইটে প্রধানমন্ত্রী বলেছেন, রাষ্ট্রপতি@jokowi-এর সঙ্গে দেখা করে আমি খুশি। বিভিন্ন বিষয় নিয়ে আমাদের কথা হয়েছে। ভারত ও ইন্দোনেশিয়ার মধ্যে বিভিন্ন বিষয়ে বিশেষ করে, বাণিজ্য ও সাংস্কৃতিক ক্ষেত্রে সহযোগিতা আরও সম্প্রসারণের পন্থাপদ্ধতি নিয়ে আমরা আলোচনা করেছি।
CG/BD/DM
(Visitor Counter : 83
শিল্পওবাণিজ্যমন্ত্রক
ভারত-ব্রিটেন এক অভিন্ন মুক্ত বাণিজ্য চুক্তির ব্যাপারে অঙ্গীকার ব্যক্ত করে পর্যায়ক্রমে এই চুক্তি কার্যকর করতে একমত হয়েছে
নয়াদিল্লি, ২৫ জুলাই, ২০২০
ভারত ও ব্রিটেনের মধ্যে গতকাল চতুর্দশ যৌথ অর্থনৈতিক এবং বাণিজ্য কমিটির ভার্চ্যুয়াল বৈঠক অনুষ্ঠিত হয়। বৈঠকে যুগ্মভাবে সভাপতিত্ব করেন কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল এবং ব্রিটেনের আন্তর্জাতিক বাণিজ্য বিষয়ক সচিব মিসেস এলিজাবেথ ট্রাস। এই বৈঠকে বাণিজ্য ও শিল্প প্রতিমন্ত্রী শ্রী হরদীপ সিং পুরী ও সেদেশের আন্তর্জাতিক বাণিজ্য বিষয়ক দপ্তরের সহ-সচিব মিঃ রনীল জয়বর্ধনে উপস্থিত ছিলেন।
বৈঠকে শ্রী গোয়েল এবং মিসেস ট্রাস দু’দেশের মধ্যে মুক্ত বাণিজ্য চুক্তি এবং এই চুক্তি পর্যায়ক্রমে কার্যকর করার ব্যাপারে পুনরায় অঙ্গীকার ব্যক্ত করেন। দু’দেশের মধ্যে মুক্ত বাণিজ্য চুক্তি কার্যকর করার ব্যাপারে উভয় পক্ষের মধ্যে প্রতি মাসে আলোচনার সিদ্ধান্ত হয়েছে। মাসিক এই বৈঠকগুলিতে শ্রী পুরী এবং সেদেশের মিঃ জয়বর্ধনে আলোচনায় নেতৃত্ব দেবেন। বৈঠকে আরও সিদ্ধান্ত হয়েছে যে, চলতি বছরের শেষের দিকে নতুন দিল্লিতে বাণিজ্য চুক্তিকে কার্যকর করার ব্যাপারে আলাপ-আলোচনা এগিয়ে নিয়ে যেতে শ্রী গোয়েল ও সেদেশের আন্তর্জাতিক বাণিজ্য বিষয়ক সচিব মিসেস ট্রাসের মধ্যে বৈঠক হবে।
প্রাথমিক আলাপ-আলোচনার পর দু’দেশে বিভাগীয় প্রতিমন্ত্রীরা এক পূর্ণাঙ্গ সভায় অংশ নেন। এই সভায় দুই দেশের মধ্যে বাণিজ্য সম্পর্ক আরও নিবিড় করার বিষয়ে আলোচনা হয়। সভায় সিআইআই – এর মহানির্দেশক শ্রী চিরঞ্জিত ব্যানার্জি ভারত-ব্রিটেন সিইও ফোরামের সহ-সভাপতি শ্রী অ্যালয় পিরামল উপস্থিত ছিলেন।
উভয় পক্ষই খোলা মনে বিভিন্ন বিষয় নিয়ে আলোচনা করে। সেই সঙ্গে, ভারত ও ব্রিটেনের মধ্যে দীর্ঘস্থায়ী বাণিজ্য ও আর্থিক যোগসূত্রের পুনরুজ্জীবন সম্পর্কে প্রতিশ্রুতি ব্যক্ত করে। এমনকি, বর্তমান কোভিড-১৯ মহামারীর প্রেক্ষিতে স্বাস্থ্য ক্ষেত্রে পারস্পরিক সহযোগিতার বিষয়েও উভয় পক্ষ সম্মত হয়।
(CG/BD/SB